OpenLLM-France/wikimedia huggingface dataset:
# Frédéric Joliot-Curie

Jean Frédéric Joliot-Curie, jaiotzez Jean Frédéric Joliot, (Paris, Frantzia, 1900eko martxoaren 19a - Paris, Frantzia, 1958ko abuztuaren 14a) fisikari, kimikari eta irakasle frantsesa izan zen. 1935ean Kimikako Nobel Saria jaso zuen, Irène Joliot-Curie emaztearekin batera.

## Biografia

Jean Frédéric Parisen (Frantzia) jaio zen 1900eko martxoaren 19an.
Parisko Fisika eta Kimikako Goi Mailako Eskolan ikasi zuen fisika eta, 1925ean, Marie Curieren asistente pertsonal izendatu zuten Parisko Curie institutuan.
Hurrengo urtean, 1926an, Irène, 1903an Fisikako Nobel Saria jaso zuten Marie eta Pierre Curieren alabarekin ezkondu zen. Biek Joliot-Curie abizena hartu zuten. Frédéricek eta Irenek bi seme-alaba izan zituzten: Helena eta Pierre.
Emazteak bultzatuta, Frédéricek Zientziatan doktoretza egin zuen.
Zientziatako Akademia Frantseseko kide, 1937an, irakasle izan zen Collège de Francen eta 1956ra arte egon zen han. Orduan, emaztea hil zitzaion eta haren lekua hartu zuen Parisko Sorbonan, fisikako katedran.
Naziek Frantzia inbaditu zutenean, Joliot Frantziako Alderdi Komunistako kide zen eta Erresistentziaren alde aritu zen. 1945ean, energia atomikoaren komisario goren egin zuten eta, horrela, 1948an, lehen pila atomiko frantsesa bere zuzendaritzapean eraiki zuten.
1950ean, Georges Bidault lehen ministroak, aurrez emaztearekin egin zuen bezala, kargutik kendu zuen ideologia komunista zuelako. Handik aurrera irakaskuntza eta ikerkuntzan aritu ziren eta hainbat mugimendu bakezaleetako militante ere egin ziren.
1958ko martxoaren 14an hil zen Parisen, gibeleko gaixotasun baten ondorioz.

## Ikerketa zientifikoak

Joliot-Curie bikotea fisika nuklearrean murgildu zen bere ikerketetan, atomoaren estrukturaren bila eta, bereiziki, nukleoren estruktura eta proiekzioa. Honek guztiak garrantzi handia izango zuen ondorengo neutroiaren eta erradioaktibitate artifizialaren aurkikuntzan.
1935ean, Joliot-Curie bikoteak Nobel Saria jaso zuten Kimikan elementu erradioaktibo berrien sintesian egindako lanagatik.
Collège de Francen egon zenean, kate-erreakziotan egin zuen lan eta fisio nuklear kontrolatua erabiliz, uranio eta ur astunaren bidez energia sortuko zuen erreaktore nuklearra zuzen eraikitzeko gutxieneko balditzen bila ibili zen.
II. Mundu Gerra amaitu zenean, Centre National de la Recherche Scientifiqueko (CNRS) zuzendari egin zuten eta Frantziako Gobernuaren Energia Atomikoaren lehen komisarioa izan zen. 1948an, bere zuzendaritzapean eraiki zuten lehen Frantziako erreaktore atomikoa.
1955ean, bera izan zen Russell-Einstein Manifestua sinatu zuten 11 intelektualetako bat, Gerra Hotzaren garaian, nazioarteko arazoei bake bidezko soluzioak bilatzera animatuz.

## Errekonozimenduak

Ilargiko krater batek bere izena darama: Joliot kraterra.

## Kanpo estekak

* (Ingelesez) Biografia Nobel Sarien webgunean
* Datuak: Q150989
* Multimedia: Frédéric Joliot-Curie / Q150989
# Frédéric Michalak

Frédéric Michalak (Tolosa Okzitania, 1982ko urriaren 16a) frantziar errugbilari ohia da, joko-zabaltzaile postuan aritzen zena. 2001eko azaroaren 10ean egin zuen debuta Frantziako errugbi selekzioarekin, Stade de Francen, Hegoafrikaren aurka. 77 partida jokatu zituen talde nazionalarekin, eta 2015ean Les Bleus-en historiako jaurtitzailerik hoberena bilakatu zen.

## Ibilbidea

* 2001-2007: Stade Toulousain
* 2008: Sharks
* 2008-2011: Stade Toulousain
* 2011-2012: Sharks
* 2012-2016: RC Toulon
* 2016-2018: Lyon OU

## Palmaresa
### Stade Toulousain

* Frantziako errugbi txapelketa
** irabazlea: 2001, 2011
** finalista: 2003, 2006
* Europako Errugbi Txapeldunen Kopa
** irabazlea: 2003, 2005, 2010
** finalista: 2004

### Sharks

* Currie Cup
** irabazlea: 2008
** finalista: 2011

### Rugby Club Toulonnais

* Frantziako errugbi txapelketa
** irabazlea: 2014
** finalista: 2013, 2016
* Europako Errugbi Txapeldunen Kopa
** irabazlea: 2013, 2014, 2015

### Frantziako selekzioa

* Sei Nazioen Txapelketa
** irabazlea: 2002, 2004, 2006 eta 2010
** Grand Slam: 2002, 2004, 2010

## Erreferentziak

* ↑ Frédéric Michalak. en.espn.co.uk (Noiz kontsultatua: 2023-4-23).
* ↑ Michalak devient le meilleur buteur du XV de France. cnews.fr (Noiz kontsultatua: 2023-4-23).

## Kanpo estekak

* Datuak: Q1396331
* Multimedia: Frédéric Michalak / Q1396331
# Frédéric Mistral

Frédéric Mistral (Maillane, Rodanoren Ahoak, 1830eko irailaren 8a — ibidem, 1914ko martxoaren 25a) poeta frantziarra izan zen, okzitanierazko kulturaren pizkundean ikur nagusietakoa izan zena. 1904an Literaturako Nobel Saria eskuratu zuen José Echegaray idazlearekin batera. Haren omenez, Lucila Godoy Alcayaga poeta txiletarrak haren deitura ezizentzat hartu zuen, Gabriela Mistral, alegia.
Haurtzaroa nekazari giroan eman ondoren Avignonera joan zen bizitzera, eta bertan Roumanilleren ikasle izan zen. Zuzenbidea ikasi zuen Aix-en-Provencen; zuzenean parte hartu zuen okzitanierazko literaturaren berpizkundearen aldeko higikundean, eta Félibrige eskola sortu zuen 1854an. Mistralek berak itzuli zituen bere lan gehienak frantsesera. Haren literaturgintzaren oinarriak folklorea, ohiturak eta bere jaioterriko paisaia dira. Okzitanieraz idatzitako poesiaren berritzailerik garrantzizkoenetakoa izan zen.Harenak dira Mireille (1859, Mireio, Orixek euskaratua), Calendau (1867), Nerto (1884), Lou Pouèmo dou Rose (1897, Larrosaren poema) eta Lis Oulivados (1912).

## Bibliografia

* Mireio (1859).
* Calendau (1867)
* Nerto (1884)
* Lis Isclo d'or (1889)
* La Reino Jano (1890)
* Lou Pouemo dou Rose (1897)
* Moun espelido (1906)
* Lis Oulivado (1912)
* Prose d'Armana (1926-29).

## Euskaratutako zenbait lan

* Mireio. Euskaratzailea, Orixe. Argitaletxea, Verdes-Atxirika. Bilbon, 1930

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Mistralen biografia
* Datuak: Q42596
* Multimedia: Frédéric Mistral / Q42596
# Filip Jergović

Filip Jergović (serbieraz zirilikoan: Филип Јерговић) Montenegroko Erresumako Finantza ministroa izan zen 1910eko irailetik 1912ko ekainera, Sekula Drljević ordezkatu zuen, Montenegroko Erresumako Barne ministroa 1910eko irailaren 13tik irailaren 14era arte, Marko Đjukanović ordezkatu zuen, eta Montenegroko Erresumako Hezkuntza ministroa 1911ko abuztuaren 14tik abuztuaren 23ra , Milo Dožić ordezkatu zuen. Zagreben eta Vienan ikasi zuen.

## Kargu politikoak

| Aurretik Dušan Vukotić | Montenegroko Erresumako 3. Finantza ministroa 1910eko irailaren 14 – 1912ko ekainaren 19 | Ondorengo Sekula Drljević |
| Aurretik Jovan Plamenac | Montenegroko Erresumako 2. Barne Arazoetako ministroa 1910eko irailaren 13 – irailaren 14 | Ondorengo Marko Đjukanović |
| Aurretik Pero Vucković | Montenegroko Erresumako 2. Hezkuntza eta Eliza Gaietarako ministroa 1911ko abuztuaren 14 – abuztuaren 23 | Ondorengo Milo Dožić |

## Kanpo estekak

* Datuak: Q5448483
# Filip Jícha

Filip Jícha (Plzeň, 1982ko apirilaren 19a) txekiar eskubaloi jokalaria da, THW Kiel jokatzen duena.

## Ibilbidea

Hasiera batean, 1995ean jokatzen hasi zen Slavia Plzeň taldean 2000ra arte, noiz Dukla Pragara joan zen. Handik St. Otmar St. Gallenera joan zen 2003an eta TBV Lemgora 2005ean. 2007an, 150.000 € ordaindu eta gero THW Kielek jokalari hau bereganatu zuen.
2010ean munduko jokalari onenaren saria eskuratu zuen

## Erreferentziak

* ↑ Filip Jícha - World Handball Player of the Year 2010
* Datuak: Q382073
* Multimedia: Filip Jícha / Q382073
# Filip Vujanović

Filip Vujanović (serbiar zirilikoz: Филип Вујановић) (Belgrado, 1954ko irailaren 1a - ) Jugoslavia ohiko politikari bat da eta 2003tik 2018ra Montenegroko Presidentea. Era berean 2006ko ekainean Montenegro Serbiatik bereiztu zenean Presidente hautatua izan zen.
* Datuak: Q57542
* Multimedia: Filip Vujanović / Q57542
# Filina Tesaliakoa

Filina Tesaliakoa Antzinako Greziako poeta izan zen. Buruko minarentzako sorginkeria da kontserbatu den lan bakarra. Papiro batean ageru zen beste entsalmo hexametriko anonimo batzuen artean.
| φεύγ’ ὀδύνη κεφαλής φεύγε φθίνουσ' ὑπό πέτραν. φεύγουσιν δὲ Λύκοι, φεύγουσι δὲ μώνυχες ἵπποι ἐσσύμενοι πληγαῖς ὑπ' ἐμῆς τελέας ἐπαοιδής. | Ihes egin, buruko min, ihes egin ezazu, ahituta, harkaitz baten azpira. Ιhes egiten dute οtsoek, ihes egiten dute apatxdun zaldiek nire sorginkeria goren honek emandako kolpeek akuilaturik. |

## Erreferentziak

* 1 2 (Gaztelaniaz) Cuenca, Luis Alberto de. (1996). Album de lecturas: 1990-1995. Huerga Y Fierro Editores ISBN 978-84-89678-04-0. (Noiz kontsultatua: 2020-04-17).
* ↑ (Gaztelaniaz) Helena, GUZMÁN GARCÍA; Marina, SANFILIPPO; Isabel, ZAMORANO RUEDA Ana. (2017-02-15). MUJERES DE PALABRA: GÉNERO Y NARRACIÓN ORAL EN VOZ FEMENINA. Editorial UNED ISBN 978-84-362-7215-4. (Noiz kontsultatua: 2020-04-17).
* ↑ (Gaztelaniaz) Pajares, Alberto Bernabé; Somolinos, Helena Rodríguez. (1994). Poetisas griegas. Ediciones Clásicas ISBN 978-84-7882-121-1. (Noiz kontsultatua: 2020-04-17).

## Kanpo estekak

* Datuak: Q458602
# Filip Oillo

Filip Oillo, Philippe Oillo jaiotzez, (1956, Gwened, Bretainia) idazle bretainiarra da.
1995ean Xavier de Langlais saria irabazi zuen Blaz an holen liburuagatik.

## Lanak

* Levr bourzh ar veaj kentañ, Al Liamm, 1994, ISBN 2-7368-0039-7
* Blaz an holen, Al Liamm, 1996, ISBN 2-7368-0049-4

### Eleberriak

* Apokalips 9
* Alc'hwez ar Baradoz
* Palankin ar seizh plijadur warn ugent (Palankin ar seizh Eurusted warn ugent izenburuarekin argitaratua ere)
* Sant Emilion da virviken
* Al loman dizanv
* Eñvorennoù
* Ur stand en ur gouel
* Datuak: Q3071843
# Filinota

Filinota Oecophoridae familiako tximeleta genero bat da. Bere espezie tipoa Filinota hermosella da.

## Espezieak

| Espeziea | Egoera |
| Filinota crassitheranthes | daturik gabe |
| Filinota dictyota | daturik gabe |
| Filinota gratiosa | daturik gabe |
| Filinota hermosella | daturik gabe |
| Filinota ignita | daturik gabe |
| Filinota ithymetra | daturik gabe |
| Filinota lamprocosma | daturik gabe |
| Filinota picticollis | daturik gabe |
| Filinota regifica | daturik gabe |
| Filinota rhodograpta | daturik gabe |
| Filinota sphenoplecta | daturik gabe |
| Filinota vociferans | daturik gabe |

## Kanpo estekak

* Datuak: Q10282220
# Filip Kljajić

Filip Kljajić (1990eko abuztuaren 16a - ) Serbiako futbolaria da.
Hainbat futbol taldetan jokatu du, esaterako Omiya Ardija.

## Kanpo estekak

* (Japonieraz) J.League Data Site
* Datuak: Q5448488
# Filip Wichman

Filip Wichman (Gdańsk, 1994ko urtarrilaren 30a - ) Poloniako futbolaria da.
Hainbat futbol taldetan jokatu du, esaterako YSCC Yokohaman.

## Kanpo loturak

* (Japonieraz) J.League Data Site
* Datuak: Q29840941
# Futaleufú (Txile)

Futaleufú Txileko hegoaldeko komuna eta hiria da. Los Lagos eskualdeko Palena probintziaren hiriburua da. 1.826 biztanle (2002).

## Kanpo estekak

* (Gaztelaniaz) Futaleufuko udalaren webgunea.
# Futaleufú ibaia

Futaleufú (gaztelaniaz: Río Foutaleufú, edo Río Grande izenarekin ere ezaguna) ibai-ibilgu bat da, ibai bezala katalogatua, Argentinako Chubut probintziako Los Alerces Parke Nazionaleko aintzirek elikatua. Andeetako mendikatea zeharkatzen du Txilerantz, urak Yelcho aintziran isuriz.
Ibaiaren arroak, Argentinan, 6788 km$^2$-ko azalera du.

## Toponimia

Mapudungunez, Futaleufúk Ibai Handia (Futa - Lewfu) esan nahi du.
Ibaiak bere izena ematen dio Chubut probintziako Futaleufú Departamentuari, Argentinan, eta, Palena Probintzian, Los Lagos-eko X. Eskualdean kokatutako Futaleufú komuna txiletarrari.

## Ibilbidea

Argentinan, bere sorburuko urak 1976tik bilduta daude Amutui Quimey urtegian Futaleufú presa hidroelektrikoaren erabilerarako, Puerto Madryn-eko Aluminio Aluar fabrika elektrizitatez hornitzen duena. Urtegia 481 m-ko altueran dago eta, aldi berean, Los Alerces Parke Nazionalaren barruan, eta hainbat errekek eta ibaiek emandako urak jasotzen ditu, esaterako Huemul eta Frey. Halaber, arroaren barne Futalaufquen, Rivadavia eta Cholila aintzirak hartzen ditu.
Parke Nazionalaren ondoren, ibaiak Corintos, Percey eta Antefal ibaien ekarpenak jasotzen ditu, beste ur-laster txikiagoen artean, lehengo 16 de Octubre aintzirak utzitako bailara zabalaren gunean. Hortik aurrera, ibaiak okerrune asko ditu, meandro ahokatuak eta gutxienez terraza-maila ibai-glaziar bat. Halaber, hainbat ibaiadar jasotzen ditu, Baggle ibaia adibidez, eta pasatzen da Los Cipreses herritik gertu.
Txileranzko muga gurutzatzen du nazioarteko mugaren 14. eta 15. mugarrien artean (mugaz gaindiko izen bereko pasabidearen gunean), eta mendebalderantz jarraitzen du Yelcho aintziraraino. Eta gero Yelcho ibaian zehar jarraitzen du Ozeano Bareraino.
Gainera, tarte honetan, hiru urtegi proposatu dituzte hidroelektrizitaterako, ibaiaren azkeneko emari librea etorkizun batean itxiko lukeena. Presa hori Endesa-k eraiki beharko luke 2012ko amaieran hasita eta 1367 MW-rako erabateko ahalmena izango luke, Patagoniako eskualdean, HydroAysén-ek soilik gaindituta izanez..

## Ekonomia

Futaleufúko arroa oso turismo-gune garrantzitsua da eskualdean, eta ibaia glaziarren desizozteko bere ur urdinengatik ezaguna da. Mundu osoko Raftlariak eta kayaklariak erakartzen ditu. Turismoaz gain, jarduera ekonomiko nagusiak abeltzaintza, basogintza eta arrantza (amuarraina eta Pazifikoko izokina eta beste espezie batzuk) dira, mugaren bi aldeetan egiten dutenak.

## Kanpo estekak

* Datuak: Q2631575
* Multimedia: Futaleufú River / Q2631575
# Futbol Club Barcelona (eskubaloia)

Bartzelona Futbol Klubaren eskubaloi atala 1942ko azaroaren 29an sortu zen eta gaur egun FC Barcelona Intersporten izenarekin lehiatzen da, babesaren kariaz. Munduan, Espainiar estatuan eta Europan lortutakoei esker, titulu gehien irabazi dituen taldea da gaur egun.

## Historia

Eskubaloiaren atala ofizialki 1942ko azaroaren 29an sortu zen.
Jatorriz, kirol hau futbol-zelaietan eta 11 jokalarirekin jokatzen zen, eta orain ezagutzen dugun moduan ez zen hasi praktikatzen 50 hamarkadaraino,hau da, zazpi jokalari taldeekin eta estalitako pistetan.

## Palmaresa
### Estatuan: 99

* ASOBAL Liga (30): 1969, 1973, 1980, 1982, 1986, 1988, 1989, 1990, 1991, 1992, 1996, 1997, 1998, 1999, 2000, 2003, 2006, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023.
* ASOBAL Kopa (18): 1995, 1996, 2000, 2001, 2002, 2010, 2012, 2013, 2014, 2015, 2016, 2017, 2018, 2019, 2020, 2021, 2022, 2023.
* Errege Kopa (27): 1969, 1972, 1973, 1983, 1984, 1985, 1988, 1990, 1993, 1994, 1997, 1998, 2000, 2004, 2007, 2009, 2010, 2014, 2015, 2016, 2017, 2018, 2019, 2020, 2021, 2022, 2023.
* Espainiako Superkopa (24): 1986-87, 1988-89, 1989-90, 1990-91, 1991-92, 1993-94, 1996-97, 1997-98, 1999-2000, 2000-01, 2003-04, 2006-07, 2008-09, 2009-10, 2012-13, 2013-14, 2014-15, 2015-16, 2016-17, 2017-18, 2018-2019, 2019-20, 2020-21, 2021-22.

### Nazioartean: 27

* Eskubaloi Kluben Munduko Txapelketa (5): 2013-14, 2014-15, 2017-18, 2018-19, 2019-20.
* EHF Txapeldunen Liga (11): 1990-91, 1995-96, 1996-97, 1997-98, 1998-99, 1999-2000, 2004-05, 2010-11, 2014-15, 2020-21, 2021-22.
* EHF Kopa (1): 2003.
* EHF Errekopa (5): 1984, 1985, 1986, 1994, 1995.
* Europako Superkopa (5): 1997, 1998, 1999, 2000, 2004.
* Iberiar Superkopa (2): 2022, 2023.

## Kanpo estekak

* Datuak: Q378906
* Multimedia: FC Barcelona (handball) / Q378906
# Futbol Club Lusitans

Futbol Club Lusitans Andorrako futbol taldea da 2 aldiz irabazi du Andorrako futbol liga eta beste behin Kopa.
Izenak, janzkerak eta armarriak erakusten duten bezala inmigrante portugaldarrek osaturiko taldea da eta jokalari gehienak ere portugaldarrak dira.

## Palmaresa
### Andorran: 5

* Andorrako Liga (2): 2012, 2013.
* Andorrako Kopa (1): 2002.
* Andorrako Superkopa (2): 2012, 2013.

## Kanpo estekak

* (Katalanez) Webgune ofiziala
* Datuak: Q704873
# Futaba Kioka

Futaba Kioka (japonieraz: 木岡 二葉, Kioka Futaba, 1965eko Azaroaren 22a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1981 | 5 | 0 |
| 1982 | 0 | 0 |
| 1983 | 0 | 0 |
| 1984 | 3 | 1 |
| 1985 | 0 | 0 |
| 1986 | 13 | 7 |
| 1987 | 4 | 1 |
| 1988 | 3 | 0 |
| 1989 | 10 | 9 |
| 1990 | 7 | 7 |
| 1991 | 6 | 1 |
| 1992 | 0 | 0 |
| 1993 | 5 | 2 |
| 1994 | 5 | 1 |
| 1995 | 9 | 0 |
| 1996 | 5 | 1 |
| Guztira | 75 | 30 |

## Erreferentziak

* ↑ Japan Football Association
* Datuak: Q11518323
# Futani

Futani Italiako udalerri bat da. Salernoko probintzian kokatuta dago, Campania eskualdean. 1.091 biztanle ditu, 14,85 kilometro koadroko azaleran banatuta.

## Mugakideak

Futanik honako udalerri hauekin egiten du muga:
Ceraso Cuccaro Vetere Novi Velia Montano Antilia San Mauro la Bruca

## Kanpo estekak

* Datuak: Q80954
* Multimedia: Futani / Q80954
# Futabatei Shimei

Futabatei Shimei (japonieraz: 二葉亭 四迷, Tokio, 1864ko apirilaren 4a – Bengalako golkoa, 1909ko maiatzaren 10a) , Hasegawa Tatsunosuke jaioa, japoniar idazle eta literatura-kritikaria izan zen. Errusiar literatura landu zuen. Turgenieven eta Gogolen zenbait liburu japonierara itzuli zituen eta bi eleberri argitaratu zituen: Ukigumo (Hodeiak noraezean, 1887-1889, bukatu gabea), eta Heibon (Erdipurdikeria, 1907). Hura izan zen Tokioko dialektoa literaturan sartu zuen lehena.

## Lanak

Kritika
* Shōsetsu Sōron 小説総論 (1886)
Eleberriak
* Ukigumo 浮雲 (1887)
* Sono Omokage 其面影 (1906)
* Heibon 平凡 (1907)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q22665
* Multimedia: Shimei Futabatei / Q22665
# Gentiloniren paktua

Gentiloniren paktua (italieraz: patto Gentiloni) 1913.urtean Giovanni Giolitti Italiako Lehen Ministroaren eta Ottorino Gentiloni kondearen, 1909 eta 1916.urte bitartean Hauteskunde Batasun Katolikoko presidente izandakoaren artean burutu zen akordioa izan zen, hautesle katolikoek Giolittik zuzenduriko alderdia babes zezaten 1913ko italiar hauteskunde orokorretan.

## Kanpo estekak

* Datuak: Q3897944
# Gentoo Linux

Gentoo Linux GNU/Linux banaketa bat da. Izena Gentoo Pinguinoetatik datorkio. Modularra, portablea eta erabiltzailearen makinara optimizagarria izateko diseinatua dago. Hau tresna eta aplikazio guztien iturri kodea eraikitzen lortzen da, nahiz eta software pakete handiak hainbat arkitekturetarako aurre-konpilatuak ere lortu daitezkeen. Gentoo-k guzti hau Portage softwarea erabiltzen da.

## Maskota

Maskota ofiziala (nahiz eta gutxi erabili) Larry the cow edo Larry behia da. Beste maskota semi-ofizialak UFO guy eta Gentoo pinguinoa dira. Logotipo ofiziala G estilizatua da.

## Kanpo estekak

* (Gaztelaniaz) Gentoo Linux
* (Gaztelaniaz) Gentoo Linux-en filosofia
* (Ingelesez) Gentoo-ren foruak
* (Ingelesez) Gentoo-Portage - Bilagarria den Portage zuahitzaren online bertsioa.
* (Ingelesez)(Gaztelaniaz)(Frantsesez)(Alemanez)(Portugesez) Gentoo Wikia
* (Ingelesez) Gentoo Wiki: TIP Overlays zerrenda
* (Ingelesez) GentooUser
* (Ingelesez) Vidalinux Desktop OS - Gentoo-n oinarritutako instalatzaile grafikoa duen Linux banaketa.
* (Ingelesez) Navyn OS - Gentoon oinarritutako Linux banaketa garrantzia segurtasun tresnek dutena.
* (Ingelesez) Gentoo erabiltzaileen kritika
* (Ingelesez) Hardened Gentoo
* (Ingelesez) Gentoo Installer Project
* (Gaztelaniaz) Gaztelaniar gentoo erabiltzaileen gunea.
# Gentingen

Gentingen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 69 biztanle zituen 4,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567533
* Multimedia: Gentingen / Q567533
# Gentleman's Agreement

Gentleman's Agreement (euskaraz: «Jaunaren Adostasunaz») 1947ko Elia Kazan estatubatuar zinema zuzendariaren drama filma bat da. Laura Z. Hobson idazlearen Gentleman's Agreement eleberrian oinarritua dago. Gregory Peck, Dorothy McGuire, John Garfield, Celeste Holm, June Havoc eta Anne Revere aktoreek antzeztu zuten.
Oscar Sarietarako zortzi izendapen bereganatu zituen eta hiru irabazi zituen: Film onenaren Oscar Saria (20th Century Fox, Darryl F. Zanuck, ekoizlea), Emakumezko bigarren aktore onenaren Oscar Saria (Celeste Holm) eta Zuzendari onenaren Oscar Saria (Elia Kazan).
Urte honetan bertan, Crossfire (Su Gurutzatua) filmarekin zeukan antzekotasun handi zela eta, polemika ere egon zen, hartan antisemitismoa homofobiaz ordezkatu zen.

## Sinopsia

Oharra: Atal honek istorio osoa edo amaiera argitzen du.
New Yorkeko egunkari liberal batean antisemitismoari buruzko artikulua idazten ari den idazle batek (Gregory Peck) bere burua jendaurrean eta 8 astez judutaz aurkeztea erabaki du. Bizipen hau oso baliagarria suertatuko zaio: garai hartako estatubatuar giro askotan juduekiko desatsegintasun edo ezinikusia bistaratuko baidu. Bere jatorri juduaren berri izatean lagun eta lankideek izango duten erreakzioa ere ikusi ahalko du.

## Aktoreak

| Gregory Peck: Philip Schuyler Green | Anne Revere: Green andrea |
| Dorothy McGuire: Kathy Lacey | June Havoc: Elaine Wales |
| John Garfield: Dave Goldman | Albert Dekker: John Minify |
| Celeste Holm: Anne Dettrey | Jane Wyatt: Jane |

### Gainontzekoak

| Dean Stockwell | Tommy Green |
| Nicholas Joy | Craigie doktorea |
| Sam Jaffe | Fred Lieberman irakaslea |

## Kanpo estekak

* Gentleman's Agreement filmaren IMDBko fitxa irakurgai (Ingelesez)
* Datuak: Q898840
* Multimedia: Gentleman's Agreement (film) / Q898840
# Gentlemen Prefer Blondes

Gentlemen Prefer Blondes (euskaraz Jaunek Ilehoriak Nahiago Dituzte) 1953ko Howard Hawks estatubatuar zinema zuzendariaren musikal komedia filma bat da. Bertan, Marilyn Monroe eta Jane Russell aktoreek antzeztu zuten. Berez, 1949ko izen berdineko Gentlemen Prefer Blondes musikalaren egokitzapena da, hura era berean 1925eko Anita Loos idazlearen Gentlemen Prefer Blondes eleberrian oinarritua dagoelarik.
Filma honetan Diamonds Are a Girl's Best Friend ("Neska Baten Lagunik Onenak Diamanteak Dira") eta Bye, Bye Baby ("Agur, Agur Laztana") abesti ospetsuak entzun daitezke.

## Argumentua

Oharra: Atal honek istorio osoa edo amaiera argitzen du.
Lorelei (Marilyn Monroe) eta Dorothy (Jane Russell) AEBetatik Frantziako Paris hiriburura itsasontzi bidaian doazten bi estatubatuar abeslari gazte dira. Bata ilehoria eta beste ilebeltza, zein edo zein eder eta erakargarriagoa, ontziko gizonezko guztiak txora-txora izango dituzte. Bi neska gazteek helburu berbera dute: aberats batekin ezkontzea. Baina tartean arazo bat ere badago: Loreleik jada mutilaguna badu, Gus Esmond izenekoa (Tommy Noonan), haren aitak (Taylor Holmes) Loreleien asmoez batere fidatzen ez denez neska gaztea jarrai dezan detektibe bat kontratatu duelarik.

## Aktoreak

* Marilyn Monroe: Lorelei Lee
* Jane Russell: Dorothy Shaw
* Charles Coburn: Sir Francis "Piggy" Beekman
* Elliott Reid: Ernie Malone
* Tommy Noonan: Gus Esmond Jr.
* Taylor Holmes: Esmond Sr. jauna
* Norma Varden: Lady Beekman

## Iruditegia

* Jane Russell eta Marilyn Monroe.
* Marilyn Monroe.
* Jane Russell.
* Jane Russell eta Marilyn Monroe.

## Kanpo estekak

* Gentlemen Prefer Blondes filmaren IMDBko fitxa irakurgai (Ingelesez)
* Gentlemen Prefer Blondes filmaren trailer edo iragarkia ikusgai. Youtube.com (Ingelesez)
* Datuak: Q383355
* Multimedia: Gentlemen Prefer Blondes (1953 film) / Q383355
# Gentry (Arkansas)

Gentry Arkansasko hiri bat da. Benton konderrian kokatua dago. 2010ean 3.158 biztanle zituen, 6,2 kilometro koadrotan banatuta.

## Ikus, gainera

* Benton konderria

## Kanpo estekak

* Datuak: Q79628
* Multimedia: Gentry, Arkansas / Q79628
# Gentio do Ouro

Gentio do Ouro Brasilgo udalerri bat da, Bahiako estatuan kokatua. 10.884 biztanle ditu 3.699,872 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1795290
* Multimedia: Gentio do Ouro / Q1795290